*Приложение №2*

**ТЕХНИЧЕСКО ЗАДАНИЕ**

**1. ОБХВАТ НА СТРОИТЕЛНИТЕ РАБОТИ**

В рамките на настоящата обществена поръчка ще се реализира вътрешен ремонт на административни помещения и санитарни възли в сградата на **Централно управление на „Топлофикация София” ЕАД”**

Предвидените СМР са наложителни и обхващат ремонтни дейности, подробно описани по позиции и количества.

**Ремонтът се отнася за:**

**Административни помещения:**

етаж 1- стаи: 101;106;107;108;109;110;111;

етаж 2- стаи: 203;204;205;206;208;209;210;211(двойна);212;214;215;216;217;218;

етаж 3- стаи: 318;323;327 (двойна);328;329 (двойна);330;331;324;325;326;

етаж 4- стаи: 401;405;407;408;409;410;414;

**Санитарни възли:**

сутерен- 1бр.

етаж 2- 2бр. (дамска и мъжка тоалетна)

етаж 3- 1бр. (дамска тоалетна)

Техническото задание включва: общи изисквания, изисквания към изпълнението и материалите на основните дейности, предвидени за вътрешния ремонт на обекта и количествена сметка на видовете СМР.

Всички строително-монтажни работи трябва да бъдат координирани и съгласувани с Възложителя.

**2. ОБЩИ ИЗИСКВАНИЯ**

**2.1. ПЪРВОНАЧАЛНА ТЕХНИЧЕСКА ИНФОРМАЦИЯ**

Преди започване и по време на изпълнението на възложените работи, Изпълнителят трябва да:

2.1.1.Анализира и проверява всички данни;

2.1.2.До провери всички количества, отразени в количествените сметки;

2.1.3.Да посети и прегледа обекта и да получи цялата необходима информация;

2.1.4.Да направи допълнителни измервания и калкулации;

2.1.5.Да изясни всички задачи;

2.1.6.Да оцени типа оборудване и съоръжения, необходими за изпълнение на работите посочени в спецификациите;

2.1.7.Възложителят ще предостави цялата налична информация, която би могла да е полезна за изпълнение на работите.

**2.2. СТАНДАРТИ и НОРМИ**

Качеството и типа на всички строителни материали, които се влагат на обекта, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

За всички СМР да се спазват:

**„Правила за извършване и приемане на строителни и монтажни работи**“ /**ПИПСМР**/.

Наредба № 2/2004 на МРРБ и МТСП за минималните изисквания за здравословни и безопасни условия на труд при извършване на СМР;

Наредба № Iз-1971/2009 на МРРБ и МВР за строително-техническите правила и норми за осигуряване на безопасност при пожар;

Наредба № 4 /2005 г. – за проектиране, изграждане и експлоатация на електрически уредби в сгради;

Наредба № 3 /2007 г. – за техническите правила и нормативи за контрол и приемане на електрическите работи;

Всички документи да се издават на български език.

**2.3.ГАРАНЦИОННИ СРОКОВЕ.**

2.3.1. Предложените от участниците гаранционните срокове на изпълнените строително – монтажни работи да не са по – малки от посочените в чл.20, ал.4, т. 4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Гаранционният срок започва да тече от датата на предаване на обекта от Изпълнителят на Възложителя, удостоверено с Протокол.

2.3.2. Отстраняване на дефекти, появили се при експлоатация на обекта.

Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол незабавно се изпраща на Изпълнителя с указан срок за отстраняване на дефекта. При проявени дефекти, преди края на гаранционния срок, в резултат на вложени некачествени материали или оборудване или некачествено извършени работи от Изпълнителя, същият ще ги отстрани за собствена сметка в срок, определен от Възложителя.

**2.4. ОБЩИ ИЗИСКВАНИЯ ЗА МАТЕРИАЛИТЕ И ИЗВЪРШВАНЕ НА РАБОТИТЕ**

Всички материали, които ще бъдат вложени на обекта трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него. Всички продукти подлежат на одобрение от Възложителя.

Всички материали да са без дефекти. Дефектните материали да бъдат премахвани от обекта незабавно.

В случай на подмяна на материали, а така също и по отношение на цветовото дефиниране и вида на финишните материали, трябва да се търси одобрение на Възложителя.

Изпълнителят да осигурява достъп за представители на Възлоителя, за проверка изпълнението на графика, технологичната последователност и използваните материали.

Изпълнителят е отговорен за необходимото количество и качество на материалите.

* 1. **ОБОРУДВАНЕ**

Изпълнителят трябва да използва при изпълнение на работите адекватно оборудване и механизация. Той трябва да разполага с резервно оборудване, в случай на авария за незабавна подмяна.

* 1. **КОНТРОЛ НА СТРОИТЕЛНИТЕ РАБОТИ**

Възложителят ще определи отговорно длъжностно лице – инвеститорски контрол, което ще следи за изпълнение на договорените задължения, включително и за подписване на следните актове и протоколи по време на изпълнението на обекта, съставени по образци от Наредба № 3 за съставяне на актове и протоколи по време на строителството.

* Акт образец 12 – за установяване на всички видове СМР, подлежащи на закриване /“скрити работи“/;
* Акт образец 10 - за спиране на строителните работи и съответно Акт обр. 11 за продължаване на строителството, по преценка на Възложителя, на основание лоши атмосферни условия и др. форсмажорни обстоятелства;
* Количествено - стойностна сметка за реално изпълнените СМР на обекта – Образец 19;
* Протокол за окончателно предаване от Изпълнителя и приемане от Възложителя на изпълнения обект, съгласно сключения договор – констативен акт – аналогичен на Акт образец 15.

Всички декларации за съответствие, сертификати за материалите, да се предават на представителя на Възложителя, определен за контрол на обекта.

* 1. **КОНТРОЛ НА КАЧЕСТВОТО**

Изпълнителят трябва да предостави на Възложителя професионално изпълнение на Строително-монтажните работи /СМР/.

Общи изисквания за качество при изпълнение на дейностите:

* + 1. Всяка доставка на материали и оборудване на строителния обект или в складовете на Изпълнителя да бъде придружена задължително със сертификат за качество в съответствие с определените технически стандарти, спесификации или предварително одобрени от Възложителя мостри.
    2. Всички продукти или оборудване, които ще бъдат вложени при изпълнение на работите, да бъдат доставени в комплект с всички необходими аксесоари, фиксатори, детайли, фасонни части, придружени с наръчници за експлоатация и подръжка, където могат да се приложат такива.
    3. Гаранциите за изпълнение на извършените СМР, започват да текат от датата на подписване на Протокол за приемане на обекта от Възложителя.
    4. Предаването на изпълнени видове работи и вложени материали да съответства на стандартите, съгласно изискванията на Възложителя, посочени в техническото задание.
  1. **ИЗИСКВАНИЯ ЗА БЕЗОПАСНОСТ И КООРДИНАЦИЯ**

При изпълнение на ремонтните строителни работи да се спазват всички изисквания на българското законодателство за сигурност, здраве и безопасност на труда, както и изискванията за пожарна безопасност.

Да се спазват изискванията на Наредба № 2 за минимални изисквания за здравословни и безопасни условия на труд при извършване на СМР от 22.03.2004.

В случай на работа с подизпълнители, всички разпоредби ще са приложими по отношение на подизпълнителите, а Изпълнителят ще действа като координатор.

Когато на едно и също работно място по едно и също време трябва да работят повече от един изпълнител, предварително ще се назначи координатор. Той трябва да координира не само необходимите видове работи, но свързаната с риска политика.

На обекта да се назначават единствено квалифициран персонал и работници, които са годни да изпълняват качествено работите.

* 1. **ЗАЩИТА НА ОКОЛНАТА СРЕДА**

При извършване на СМР по реализацията на поръчката да се включат мерки и дейности за опазване и защита на околната среда, подготовката за изпълнението на които да започне преди и да продължи в периода на строителство на обекта, до предаването му за експлоатация, с цел да се гарантира спазването на законовите разпоредби и недопускане на негативно въздействие върху околната среда и здравето на хората, работещи на обекта, както и на населението в района.

Всички строително-монтажни работи да се изпълняват в съответствие с българските разпоредби и закони за защита на околната среда.

Да бъдат сведени да минимум шума и праха на обекта. Ежедневно обекта и прилежащите площи, пътища и улици да бъдат почиствани и отпадъците да бъдат извозвани на сметище.

* 1. **ГРАФИК ЗА ИЗПЪЛНЕНИЕ НА СМР НА ОБЕКТА**

При започване на работа, Изпълнителят трябва да актуализира предложените в Техническото си предложение линеен график за изпълнение на предвидените по договора СМР и диаграма на работната сила, съобразени с конкретните условия на строителната площадка.

Крайният срок за изпълнение на обекта не може да бъде коригиран без наличието на извънредна ситуация или форсмажорни обстоятелства.

Диаграмата на работната сила да показва бройките на работниците във всеки момент, както и средния брой на работниците на обекта.

Срокът за изпълнение на обекта не може да бъде по-дълъг от 60 /шестдесет/ календарни дни.

* 1. **ПОЧИСТВАНЕ И ПРЕДАВАНЕ НА ОБЕКТА**

Изпълнителят трябва да поддържа обекта чист и подреден непрекъснато по време на изпълнение на работите.

За почистването и предаването на обекта не е предвидено допълнително заплащане.

При предаване на обекта, Изпълнителят предава на Възложителя всички ключове и цялата документация /протоколи, сертификати и др./.

1. **ИЗИСКВАНИЯ КЪМ ИЗПЪЛНЕНИЕТО И МАТЕРИАЛИТЕ**

Предмета на поръчката обхваща следните **вътрешни строителни работи:**

Изискванията към изпълнението и материалите са както следва:

3.1. ВЪТРЕШНИ ГИПСОВИ МАЗИЛКИ , ШПАКЛОВКИ;

3.2. ЦИМЕНТОВИ ЗАМАЗКИ;

3.3. НАСТИЛКИ;

3.4. ОБЛИЦОВКИ;

3.5. БОЯДЖИЙСКИ РАБОТИ;

3.6. ВЪТРЕШНИ ВРАТИ;

3.7. САНИТАРНО ОБЗАВЕЖДАНЕ.

**3.1. ВЪТРЕШНИ ГИПСОВИ МАЗИЛКИ, ШПАКЛОВКИ**

**Изисквания към изпълнението:**

Вътрешни гипсови мазилки и шпакловка да се изпълняват и приемат съгласно ПИПСМР и изискванията на Възложителя.

При изпълнение в зимни условия да се спазват специфичните изисквания на ПИПСМР.

Дебелината на основният пласт мазилка трябва да бъде 15-20 мм. за стени и 10 мм. за тавани. Дебелината на втория пласт трябва да бъде 10 мм.

Температурата на разтвора за мазилка трябва да бъде 8°С при ръчно полагане и 10 -15 °С при машинно полагане, за да се гарантира добра консистенция.

Не трябва да се изпълнява мазилка при температура по-ниска от 8°С.

Всички дефекти в мазилките и шпакловките да бъдат отстранени за сметка на Изпълнителя.

**Изисквания към материалите:**

Качеството и типа всички материали за вътрешни гипсови мазилки и шпакловки, които се влагат в строежа, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

За вътрешна шпакловка се използват готови гипсови разтвори.

**3.2. ЦИМЕНТОВИ ЗАМАЗКИ**

**Изисквания към изпълнението:**

Циментовата замазка да се изпълняват съгласно ПИПСМР.

При изпълнение в зимни условия да се спазват специфичните изисквания на ПИПСМР.

Циментовите замазки да се изпълнят от квалифицирани работници.

Циментовата замазка да се изпълнява с цименто-пясъчен разтвор минимум марка 15.

Армираната цименто-пясъчна замазка да е с минимум дебелина 40 мм.

Циментовата замазка да се полага върху почистени и овлажнени повърхности, след като са подравнени и гладки. При необходимост да се предвиди междинен залепващ слой /шприц/, положен непосредствено преди изпълнението. Не се разрешава изпълнението на замазка върху замръзнала основа.

Самонивелираща замазка - с дебелина минмум 30 мм.

**Изисквания към материалите:**

Качеството и типа всички материали за циментови замазки, които се влагат на обекта, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

Пясъкът трябва да бъде чист без съдържание на прах, почва и органични примеси.

**3.3. НАСТИЛКИ**

**Изисквания към изпълнението:**

Настилките да се изпълняват и приемат съгласно ПИПСМР и изискванията на производителя.

При изпълнение в зимни условия да се спазват специфичните изисквания на ПИПСМР.

Настилките да се изпълнят от квалифицирани работници,

Основният пласт трябва да бъде изсъхнал, чист от прах, почва, масло и други замърсявания, както и да не е замръзнал. Той трябва да е равен, хоризонтален, без локални повреди.

При полагане на подови настилки на разтвор на циментова основа, то основата се навлажнява.

Настилки с материали на циментова основа, да се изпълняват при температура над 5°С.

Не се допуска движение върху настилките преди набиране на якост.

**Изисквания към материалите:**

Качеството и типа всички материали за настилки, които се влагат на обекта, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

Всички материали да са от високо качество и да се доставят със декларация за съответствие, каталози, описание за монтаж, и да са нови без повреди и чисти.

**Подова настилка от гранитогрес 30/30 см., дебелина 9-10 мм.**

Настилката от гранитогрес да се изпълнисъгласно ПИПСМР и изискванията на производителя.

Настилката от гранитогрес да се изпълнява от висококачествен, противоплъзгащ се гранитогрес на циментово лепило.

В работните помещения се монтират РVC первази**.**

Плочите от гранитогрес и пълнителя за фуги да се одобрят от Възложителя.

Плочите трябва да бъдат от високо качество без дефекти, обрушвания, с еднакви размери и без изкривявания.

Фугите да се запълнят с подходящ пълнител. След втвърдяване на пълнителя повърхността се почиства и покрива.

**Настилка ламиниран паркет - 8 мм., клас АС-32**

Настилката от ламиниран паркет да се изпълнисъгласно ПИПСМР, изискванията на Производителя и Възложителя.

Основният пласт трябва да бъде изсъхнал, чист от прах, почва, масло и други замърсявания, както и да не е замръзнал. Той трябва да е равен, хоризонтален, без локални повреди.

Настилката от ламиниран паркет да се одобри от Възложителя.

**3.4. ОБЛИЦОВКИ**

**Изисквания към изпълнението:**

Облицовките да се изпълняват и приемат съгласно ПИПСМР и изискванията на производителя.

При изпълнение в зимни условия да се спазват специфичните изисквания на ПИПСМР.

Облицовките да се изпълнят от квалифицирани работници.

Облицовките по стени да се изпълнява от висококачествени фаянсови плочки с размер 30/45 см. на циментово лепило.

Основният пласт (варо-циментова мазилка) трябва да бъде изсъхнал, чист от прах, почва, масло и други замърсявания, както и да не е замръзнал. Той трябва да е равен, вертикален, без локални повреди. Той трябва да се навлажни преди пологане на плочките.

Полагането на облицовката по стени от фаянс става преди полагане на подовата настилка.

Полагането на плочки да се изпълняват при температура над 5°С.

Всички дефекти в облицовките да бъдат отстранени за сметка на Изпълнителя.

**Изисквания към материалите:**

Качеството и типа всички материали за облицовки, които се влагат на обекта, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

Всички материали да са от високо качество и да се доставят със Декларация за съответствие, каталози, описание за монтаж, и да са нови без повреди и чисти.

Плочите от фаянс и пълнителя за фуги да се одобрят от Възложителя.

Плочите трябва да бъдат от високо качество без дефекти, обрушвания, с еднакви размери и без изкривявания.

Фугите да се запълнят с подходящ пълнител. След втвърдяване на пълнителя повърхността се почиства и покрива.

**3.5. БОЯДЖИЙСКИ РАБОТИ**

**Изисквания към изпълнението:**

Бояджийските работи да се изпълняват и приемат съгласно ПИПСМР и изискванията на Възложителя.

При изпълнение в зимни условия да се спазват специфичните изисквания на ПИПСМР.

Преди боядисване с латекс стените и таваните да се грундират с дълбоко проникващ грунд.

Да не се боядисва при температура под 5°С.

Към боядисване след грундиране или боядисване на следващият пласт да се пристъпи след изсъхване на предходния.

**Изисквания към материалите:**

Качеството и типа всички материали за бояджийски работи, които се влагат на обекта, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

**Боята за стени и тавани да е на водна основа и безвредна.**

**3.6. ВЪТРЕШНИ ВРАТИ**

За вътрешните врати в администрацията е предвиден демотаж, подготовка за боядисване, боядисване и монтаж.

Вътрешните врати в санитарните помещения, дадени в количествините сметки „ AL профил“ да се изпълнят от алуминиев профил без термомост – т.н. студени профили с пълнеж от термопанел.

**3.7. Санитарно обзавеждане**

**Изисквания към изпълнението:**

Доставката и монтажа на санитарното обзавеждана да стане съгласно ПИПСМР и изискванията на Възложителя. То да бъде от високо качество, с добър външен вид.

При изготвяне на инсталациите и монтажа на санитарното обзавеждане, да се спазват изискванията на Наредба № 03/6 от 23.11.2003 – за изграждане на достъпна среда в урбанизираните територии.

**Изисквания към материалите:**

Качеството и типа всички материали за ВиК инсталациите, които се влагат на обектите, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

Санитарното обзавеждане и всички монтажни елементи и да са от високо качество и да се доставят със сертификат за качество.

1. **КОЛИЧЕСТВЕНА СМЕТКА по ВИДОВЕТЕ СМР:**

|  |  |  |  |
| --- | --- | --- | --- |
| № | Вид работа | Ед. мярка | Коли- чество |
| 1 | 2 | 3 | 4 |
|  | СМР в работни помещения |  |  |
|  | Демонтаж врати към коридор и между помещения (вкл. врати на WC) | бр. | 49 |
|  | Демонтаж на вградени мебели | м3 | 130,00 |
|  | Демонтаж PVC первази | м’ | 454,00 |
|  | Демонтаж на балатум и ламиниран паркет | м² | 686,00 |
|  | Демонтаж и монтаж осветителни тела (луминисцентни лампи) | бр. | 81,00 |
|  | Демонтаж тапети | м² | 1580,00 |
|  | Частична шпакловка с теракол по тавани | м² | 120,00 |
|  | Грундиране с латексов грунд на тавани | м² | 720,00 |
|  | Боядисване с бял латекс тавани - двукратно | м² | 720,00 |
|  | Шпакловка с теракол /или стукопласт / по стени – една ръка | м² | 1580,00 |
|  | Грундиране с латексов грунд на стени | м² | 1580,00 |
|  | Гипсова мазилка по стени | м² | 510,00 |
|  | Боядисване на стени с цветен латекс двукратно, вкл.отсичане стени от таван | м² | 1580,00 |
|  | Частична шпакловка под с теракол | м² | 395,00 |
|  | Боядисване на глидери на радиатори с h=40 см. с бяла алкидна боя | м² | 115,00 |
|  | Боядисване на щрангове и радиаторни тръби с бяла алкидна боя | м’ | 254,00 |
|  | Доставка и монтаж на електромонтажна кутия за кабели | бр. | 74 |
|  | Доставка и монтаж на ламиниран паркет 8mm, клас 32/AC4/ с фибранова подложка, цвят-съгласуван с Възложителя | м² | 686,00 |
| 1. Д | Доставка и монтаж на PVC первази | м’ | 680,00 |
|  | Частично шкурене и китосване на демонтирани врати на помещения | м² | 15,00 |
|  | Боядисване на каси и демонтирани врати със сива блажна боя | м² | 206,00 |
|  | Монтаж на преходни PVC лайстни при врати | м’ | 40,00 |
|  | Монтаж на боядисани врати (вкл. врати на WC към коридор) | бр. | 45 |
|  | Доставка и монтаж на теракотни плочки за сървърно помещение | м² | 18,00 |
|  | Пробиване и укрепване на отвор за врата към коридор, на стаи 328 и 329, с размер 90/200 см. | бр. | 2 |
|  | Доставка и монтаж на плъзгащи прегради от алуминиев профил и матово стъкло с размери 270/220 см. (между стаи 327 и 328) | бр. | 1 |
|  | Демонтаж на алуминиева преграда в сървърно помещение | м² | 9,50 |
|  | Доставка и монтаж на алуминиева врата между сървърно помещение и стая 329, с размер 90/200 см. | бр. | 1 |
|  | Доставка и монтаж на PVC канали за кабели, широки 10 см. | м’ | 36,00 |
|  | Доставка и монтаж на врата, с размер 90/200 см., включително каса и брава | бр. | 2 |
|  | Доставка и монтаж на конзоли за кабели с гнезда за контакти | бр. | 5 |
|  | Демонтаж разводки и затапване (стая 212) | м’ | 1,10 |
|  | Демонтаж мивка (стая 212) | бр. | 1 |
|  | Доставка и направа на гипсокартонена констукция 20/20 см | м’ | 2,40 |
|  | СМР в санитарни възли |  |  |
|  | Демонтаж на врата с размер 70/200 см. | бр. | 12 |
|  | Доставка и монтаж на алуминиева врата с размер 70/200 см. | бр. | 12 |
|  | Разваляне на облицовка от фаянсови плочки на варо-цим./циментен разтвор | м2 | 147,00 |
|  | Разваляне на облицовка от теракота на циментен разтвор | м2 | 62,00 |
|  | Вароциментна мазилка стени - хастарна за плочки, с готова смес | м2 | 147,00 |
|  | Изравнителна циментова замазка | м2 | 62,00 |
|  | Демонтаж поцинковани тръби Ф 1/2" | м’ | 10,00 |
|  | Доставка и монтаж полипропиленови тръби Ф 1/2" | м’ | 10,00 |
|  | Доставка и монтаж на стенни облицовъчни плочки (фаянс) 30/45 см. | м2 | 240,00 |
|  | Настилка от плочки - гранитогрес 30/30 см. на циментово лепило | м2 | 62,00 |
|  | Доставка и монтаж ПВЦ ъгли (външни) | м.л. | 110,00 |
|  | Доставка и монтаж рогов сифон Ф 50 | бр. | 4 |
|  | Доставка и монтаж ПВЦ тръба Ф 50 за мивки | м’ | 6,00 |
|  | Направа на пръскана мазилка (бяла) по тавани | м2 | 62,00 |
|  | Доставка и монтаж на моноблок в санитарни възли /WC комплект/ | бр. | 8 |
|  | Демонтаж тоалетна чиния | бр. | 8 |
|  | Демонтаж мивки | бр. | 4 |
|  | Доставка и монтаж на конзолна мивка, вкл. тръбен сифон | бр. | 4 |
|  | Демонтаж писоар | бр. | 1 |
|  | Доставка и монтаж писоар | бр. | 1 |
|  | Доставка и монтаж тоалетни вентилатори Ф 110-220W | бр. | 9 |
|  | Доставка и монтаж на мека връзка въздуховоди Ф110 | м’ | 24,00 |
|  | Доставка и монтаж на плафони със сензори 360' | бр. | 16 |
|  | Демонтаж на смесителни батерии-мивки | бр. | 4 |
|  | Доставка и монтаж на смесителни батерии-мивки | бр. | 4 |
|  | Доставка и монтаж на кабел СВТ-3\*1,5 инсталация тоалетна | м’ | 24,00 |
|  | Извозване на строителни отпадъци до депо, вкл. такса за депониране (по 5 м3) | курс | 15 |